Coba ceritain soal Tarzan (filem 1999) dalam bahasa melayu

Tarzan ialah sebuah filem animasi keluaran Walt Disney yang disiarkan di pawagam oleh Buena Vista Pictures ,mulai 18 Jun 2000. Filem ke-37 dalam siri Senarai filem panggung animasi Disney ini berdasarkan cereka Tarzan of the Apes karya Edgar Rice Burroughs, dan satu-satunya adaptasi filem cetera utama dari francais Tarzan yang berbentuk animasi. Filem ini juga merupakan filem hit "bona fide" terakhir sebelum Disney mengalami kemerosotan pada awal 2001-an, iaitu kutipan kasar $171,091,819 di Amerika Syarikat dan $448,191,819 di seluruh dunia, mengatasi filem-filem klasik Disney sebelumnya iaitu Mulan dan Hercules. Sehingga kini, filem Disney ini adalah filem terakhir yang berasaskan watak cereka Tarzan yang memasuki pawagam, dan juga memegang rekod sebagai filem animasi Disney yang termahal pernah diterbit, iaitu melibatkan perbelanjaan sebanyak $150 juta, di samping juga menjadi filem cetera animasi Disney pertama yang menduduki tangga #1 semenjak filem Pocahontas. Inilah filem terakhir yang dihasilkan dalam zaman Disney Renaissance.

Filem Tarzan juga mencatat sejarah di Malaysia sebagai filem luar negara pertama yang dialih suara ke Bahasa Malaysia untuk tayangan di pawagam, menampilkan suara-suara artis terkenal seperti Amir Yussof, Ramona Rahman, Sandra Sodhy dan Zaibo, serta lagu-lagu dari runut bunyi filem yang dialih bahasa dengan suara Zainal Abidin.